title: Конвенции от осло и париж за предотвратяване на морското замърсяване СЪВМЕСТНО ЗАСЕДАНИЕ НА КОМИСИИТЕ ОСЛО И ПАРИЖ Осло: 17 до 21 юни 1996 година Решение 96/1 на ПАРКОМ относно спиране на употребата на хексахлороетан в цветната металургия

eurovoc_concepts:
dangerous substance
international convention
marine pollution
marketing restriction
metallurgical industry
non-ferrous metal
prevention of pollution

formats: html pdf print xhtml

text: 11/т. 16 BG Официален вестник на Европейския съюз 273 21998A0328(02) L 96/42 ОФИЦИАЛЕН ВЕСТНИК НА ЕВРОПЕЙСКИТЕ ОБЩНОСТИ 28. 3. 1998 КОНВЕНЦИИ ОТ ОСЛО И ПАРИЖ ЗА ПРЕДОТВРАТЯВАНЕ НА МОРСКОТО ЗАМЪРСЯВАНЕ СЪВМЕСТНО ЗАСЕДАНИЕ НА КОМИСИИТЕ ОСЛО И ПАРИЖ Осло: 17 до 21 юни 1996 година РЕШЕНИЕ 96/1 НА ПАРКОМ относно спиране на употребата на хексахлороетан в цветната металургия КАТО ПРИПОМНЯТ Решение 92/4 на ПАРКОМ за спиране на употребата на хексахлороетан (ХХЕ) във вторичното производство на алуминий и първичното производство на алуминий с интегрирани леярни; КАТО ПРИПОМНЯТ, че Решение 93/1 на ПАРКОМ за спиране на употребата на хексахлороетан (ХХЕ) в цветната металургия; КАТО ОТЧИТАТ, че органохалогенните съединения, които са токсични, трайни и склонни към бионатрупване, са причина за замърсяване на моретата, която изисква спешни мерки; КАТО ОТЧИТАТ, че тези съединения са включени в приоритетния списък на Парижката конвенция; КАТО ОТЧИТАТ, че досега хексахлороетанът е бил използван в цветната металургия, основно като дегазатор в леярни за магнезий и мед; КАТО ОТЧИТАТ, че вече съществуват други системи и алтернативни вещества, способни да постигат подобна или дори по-висока техническа ефективност и резултати, и че някои от алтернативните техники представляват по-малък екологичен риск; КАТО ОТЧИТАТ, че за някои приложения в производството на магнезиеви или алуминиеви сплави са необходими ограничени изключения, за да се даде време на малките и средни леярни разумен срок за адаптация, ДОГОВАРЯЩИТЕ СЕ СТРАНИ ПО КОНВЕНЦИЯТА ЗА ПРЕДОТВРАТЯВАНЕ ЗАМЪРСЯВАНЕТО НА МОРЕТО ОТ НАЗЕМНИ ИЗТОЧНИЦИ РЕШИХА: 1. Програми и мерки 1. 1. Всички приложения на ХХЕ в алуминиевата промишленост (включително интегрирани и неитегрирани леярни за топене на алуминий) се спират, доколкото е възможно до 31 декември 1996 г. и най-късно до 31 декември 1997 г. 1. 2. Всички приложения на ХХЕ в цветната металургия се спират до 31 декември 1997 г. 1. 3. Като изключение от настоящото решение, хексахлороетан може да се използва: а) за рафиниране с гранули при производството на магнезиеви сплави AZ81, AZ91 и AZ92; б) в неинтегрирани леярни за алуминий, произвеждащи специализирани отливки за приложения, изискващи високо качество и стандарти за безопасност и където потреблението е по-малко от 1,5 кг хексахлороетан средно на ден. Необходимостта от тези изключения се преразглежда през 1998 г. 1. 4. Рисковете и ползите от потенциалните алтернативни технологии ще бъдат преценени от компетентните национални власти. 274 BG Официален вестник на Европейския съюз 11/т. 16 2. Влизане в сила 2. 1. Настоящото решение заменя Решения 92/4 и 93/1 на ПАРКОМ, считано от датата, на която секретариатът получи потвърждение от договарящите се страни, имащи с поне три четвърти от общия брой гласове в Парижката комисия, че са в състояние да пристъпят към изпълнение. 2. 2. Тази замяна влиза в сила за всяка договаряща се страна от: а) датата, упомената в подточка 2. 1, или б) от датата, на която тя представи такова уведомление на секретариата, което от двете настъпи по-късно. 3. Отчети за изпълнението 3. 1. Отчетите за изпълнението по настоящото решение трябва да се представят пред съответното заседание на работната група ОСПАР преди заседанието на ОСПАР през 1999 г. При отчитането, доколкото е възможно, трябва да се използва формата, показан в приложението. 11/т. 16 BG Официален вестник на Европейския съюз 275 Допълнение Формуляр за отчитане на изпълнението на Решение 96/1 на ПАРКОМ относно постепенното спиране употребата на хексахлороетан в цветната металургия